b'\n_START_ARTICLE_\nTop Gun (film)\n_START_SECTION_\nFilmarea\n_START_PARAGRAPH_\nTop Gun este un film de succes care a ap\xc4\x83rut prima dat\xc4\x83 \xc3\xaen anul 1986 \xc3\xaen Statele Unite ale Americii. Este un film de ac\xc8\x9biune dar \xc3\xaen acela\xc8\x99i timp este un film de dragoste. A fost filmat la Fightertown, SUA, adev\xc4\x83rata \xc8\x99coal\xc4\x83 Top Gun \xc8\x99i au fost folosite avioane de v\xc3\xa2n\xc4\x83toare F-14 Tomcat \xc8\x99i pilo\xc8\x9bi adev\xc4\x83ra\xc8\x9bi pentru filmarea scenelor aeriene.\n_START_SECTION_\nSubiectul\n_START_PARAGRAPH_\nProtagonistul acestui film este Tom Cruise, \xc3\xaen rolul locotenentului Pete Mitchell cu numele de cod Maverick, un pilot foarte bun dar cu un stil agresiv \xc8\x99i care zboar\xc4\x83 f\xc4\x83r\xc4\x83 s\xc4\x83 respecte regulile. Se \xc3\xaent\xc3\xa2lne\xc8\x99te \xc3\xaentr-o misiune cu c\xc3\xa2teva MIG-uri cu care se lupt\xc4\x83 cu succes, dar partenerul s\xc4\x83u din cel\xc4\x83lalt avion, Cougar, se sperie, pierde controlul \xc8\x99i este \xc3\xaen imposibilitatea de a ateriza. Maverick de\xc8\x99i mai are doar pu\xc8\x9bin combustibil se \xc3\xaentoarce ca s\xc4\x83-\xc8\x99i ajute partenerul s\xc4\x83 aterizeze. Reu\xc8\x99e\xc8\x99te sa-l aduc\xc4\x83 la sol. Odat\xc4\x83 \xc3\xaentor\xc8\x99i pe Enterprise, Cougar \xc3\xaei spune c\xc4\x83pitanului ca se retrage din marin\xc4\x83. Maverick \xc8\x99i partenerul s\xc4\x83u Goose sunt trimi\xc8\x99i la Miramar la Baza Avioanelor de V\xc3\xa2n\xc4\x83toare pentru 5 s\xc4\x83pt\xc4\x83m\xc3\xa2ni de antrenament cu cei mai buni pilo\xc8\x9bi. Odat\xc4\x83 ajuns acolo Maverick \xc3\xae\xc8\x99i cunoa\xc8\x99te rivalul, un pilot sub numele de cod Iceman. Dup\xc4\x83 prima zi de Top Gun, Maverick cunoa\xc8\x99te o t\xc3\xa2n\xc4\x83r\xc4\x83 cu care intr\xc4\x83 \xc3\xaen vorb\xc4\x83 iar a doua zi afl\xc4\x83 c\xc4\x83 aceasta este instructor la Top Gun sub numele de Charlie \xc8\x99i ea de\xc8\x9bine toate informa\xc8\x9biile despre avioanele du\xc8\x99mane. Charlie afl\xc4\x83 c\xc4\x83 Maverick a fost cel care a v\xc4\x83zut MIG-urile \xc8\x99i \xc3\xael invit\xc4\x83 la cin\xc4\x83 ca s\xc4\x83-i povesteasc\xc4\x83 despre MIG-uri._NEWLINE_La primul exerci\xc8\x9biu, vr\xc3\xa2nd neap\xc4\x83rat s\xc4\x83 c\xc3\xa2\xc8\x99tige, Maverick \xc3\xaencalc\xc4\x83 anumite reguli \xc8\x99i este depunctat \xc8\x99i amenin\xc8\x9bat de c\xc4\x83pitanul lor (Viper) c\xc4\x83 dac\xc4\x83 nu va respecta regulile va fi dat afar\xc4\x83._NEWLINE_La unul dintre cursurile predate de Charlie, Maverick are o disput\xc4\x83 cu aceasta, cauzat\xc4\x83 de stilul agresiv al lui de zbura. Dup\xc4\x83 curs el pleac\xc4\x83 nervos iar Charlie \xc3\xael urm\xc4\x83re\xc8\x99te. \xc3\x8en cearta dintre ei doi, ea \xc3\xaei m\xc4\x83rturise\xc8\x99te c\xc4\x83 este \xc3\xaendr\xc4\x83gostit\xc4\x83 de el dup\xc4\x83 care urmeaz\xc4\x83 o noapte de dragoste. La urm\xc4\x83torul exerci\xc8\x9biu Maverick gre\xc8\x99e\xc8\x99te din nou. \xc3\x8en \xc3\xaencercarea de a-l prinde pe Viper, el \xc3\xae\xc8\x99i p\xc4\x83r\xc4\x83se\xc8\x99te partenerul, \xc3\xaenc\xc4\x83lc\xc3\xa2nd o regul\xc4\x83 important\xc4\x83 a Top Gun-ului av\xc3\xa2nd mai apoi o alterca\xc8\x9bie cu rivalul s\xc4\x83u, Iceman._NEWLINE_C\xc3\xa2nd toate par s\xc4\x83 mearg\xc4\x83 bine \xc3\xaen via\xc8\x9ba lui Maverick, se \xc3\xaent\xc3\xa2mpl\xc4\x83 o nenorocire: partenerul \xc8\x99i prietenul lui Maverick, Goose, moare \xc3\xaentr-un accident \xc3\xaen timpul unui exerci\xc8\x9biu, avionul acestora pr\xc4\x83bu\xc8\x99indu-se. Afectat de moartea prietenului s\xc4\x83u, Maverick refuz\xc4\x83 s\xc4\x83 mai zboare din team\xc4\x83, fiind hot\xc4\x83r\xc3\xa2t s\xc4\x83 renun\xc8\x9be. Charlie \xc3\xaencerc\xc4\x83 s\xc4\x83-l conving\xc4\x83 s\xc4\x83 nu renun\xc8\x9be dar nu reu\xc8\x99e\xc8\x99te. Apare totu\xc8\x99i la absolvirea \xc8\x99colii de pilo\xc8\x9bi \xc3\xaen r\xc3\xa2nd cu ceilal\xc8\x9bi colegi ai s\xc4\x83i. \xc3\x8entr-o situa\xc8\x9bie de criz\xc4\x83, pilo\xc8\x9bii sunt nevoi\xc8\x9bi sa porneasc\xc4\x83 la lupt\xc4\x83 \xc3\xaempotriva unor MIG-uri. Primii care pleac\xc4\x83 la lupt\xc4\x83 este rivalul lui Maverick, Iceman, \xc3\xaempreun\xc4\x83 cu Hollywood. Acesta din urm\xc4\x83 este atacat de du\xc8\x99mani \xc8\x99i se pr\xc4\x83bu\xc8\x99e\xc8\x99te. Maverick porne\xc8\x99te \xc3\xaen ajutorul lui Iceman. \xc3\x8entr-un atac de panic\xc4\x83, el se sperie \xc8\x99i se \xc3\xaentoarce. Amintindu-\xc8\x99i de moartea lui Goose, el prinde curaj \xc8\x99i se \xc3\xaentoarce \xc3\xaen lupt\xc4\x83. \xc3\x8el ajut\xc4\x83 pe Ice care este lovit. Reu\xc8\x99e\xc8\x99te s\xc4\x83 doboare avioanele du\xc8\x99mane, lupta fiind o victorie, aici termin\xc3\xa2ndu-se \xc8\x99i rivalit\xc4\x83\xc8\x9bile dintre el \xc8\x99i Ice. C\xc3\xa2\xc8\x99tig\xc4\x83 dreptul de a fi instructor la Top Gun. Finalul filmului este momentul \xc3\xaen care el se \xc3\xaentoarce la Miramar, unde o reg\xc4\x83se\xc8\x99te pe iubita sa, Charlie.'